《八三侄借半山诗因以示之》
宋代·陈宓

我读半山诗，瞠乎不可及。
风骚融老腹，取次有摄拾。
清放太白章，悲壮杜陵集。
争雄而竞秀，鼎峙高页岌。
譬将云作锦，绚烂那得袭。
又如月长新，纖圿不可入。
山川谢佳丽，风雷怯呼吸。
想当下笔时，会见真宰泣。
惜哉有此奇，孔室未许入。
当时死翰死，颜孟庶并立。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。